Document ID: 31995R1164

KOMISSION ASETUS (EY) N:o 1164/95,
annettu 23 päivänä toukokuuta 1995,
banaanien yhteisöön tuontimenettelyn soveltamista koskevista yksityiskohtaisista säännöistä annetun asetuksen (ETY) N:o 1442/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan,
sekä katsoo, että
komission asetuksessa (ETY) N:o 1442/93 (3), sellaisena kuin se on viimeksi muutettuna asetuksella (EY) N:o 478/95 (4), säädetään banaanien yhteisöön tuontimenettelyn soveltamista koskevista yksityiskohtaisista säännöistä; asetuksessa (EY) N:o 478/95, sellaisena kuin se on muutettuna asetuksella (EY) N:o 702/95 (5), säädetään lisää sääntöjä asetuksen (ETY) N:o 404/93 18 ja 19 artiklassa säädettyjen tariffikiintiöjärjestelyjen soveltamiseksi ja muutetaan asetusta (ETY) N:o 1442/93,
asetuksen (ETY) N:o 1442/93 11 artiklassa säädetään määräaika tariffikiintiöitä koskevien tuontitodistusten antamiselle ja niiden voimassaoloaika kunkin vuosineljänneksen osalta; on tarpeen selventää toisaalta, että asetuksen (ETY) N:o 1442/93 11 artiklassa säädettyjen todistusten antamiselle asetettua määräaikaa ei sovelleta uusiin hakemuksiin, jotka on tehty asetuksessa (EY) N:o 478/95 olevassa 4 artiklassa säädettynä aikana ja toisaalta, että voimassaoloajan on oltava sama samaa vuosineljännestä varten annetuille todistuksille, ja
banaanien hallintokomitea ei ole ilmaissut mielipidettään puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1442/93 seuraavasti:
1. Korvataan 11 artikla seuraavasti:
"11 artikla
1. Edellä 9 artiklan 2 kohdassa tarkoitetun kauden aikana tehtyjen hakemusten osalta tuontitodistukset on annettava viimeistään kunkin vuosineljänneksen viimeisen kuukauden 21 päivänä seuraavaa vuosineljännestä varten. Kun kyseinen päivä osuu muuksi kuin arkipäiväksi, anto on toimitettava viimeistään sitä seuraavana ensimmäisenä arkipäivänä.
2. Tuontitodistusten voimassaoloaika päättyy sitä vuosineljännestä, jota varten todistus on annettu, seuraavan kuukauden seitsemäntenä päivänä."
2. Korvataan 17 artiklan 2 kohta seuraavasti:
"2. Tuontitodistusten voimassaoloaika päättyy sitä vuosineljännestä, jota varten todistus on annettu, seuraavan kuukauden seitsemäntenä päivänä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan ensimmäistä kertaa suhteessa todistuksiin, jotka annetaan vuoden 1995 kolmatta vuosineljännestä varten.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä toukokuuta 1995.

Labels: 3
17
5